หุ้นปิดเช้าร่วง7.39จุดทิ้งกลุ่มสื่อสาร
หุ้นภาคเช้า 15 ต.ค.ดัชนีร่วง 7.39 จุด ปิดที่ 1,289.59 จุด มูลค่า 11,655.43 ล้านบาท
15 ต.ค. 2555

หุ้นภาคเช้า 15 ต.ค.ดัชนีร่วง 7.39 จุด ปิดที่ 1,289.59 จุด มูลค่า 11,655.43 ล้านบาท




ตลาดหุ้นวันที่ 15 ต.ค. ดัชนีปิดภาคเช้าที่ระดับ  1,289.59 จุด ลดลง 7.39 จุด หรือ  -0.57%  มูลค่าการซื้อขาย  11,655.43 ล้านบาท
บริษัทหลักทรัพย์คันทรี่ กรุ๊ป มองว่า  ตลาดหุ้นปรับตัวลดลงไปในทิศทางเดียวกับภูมิภาค แม้ตลาดจะได้รับผลดีจากการรายงานส่งออกของจีนที่ออกมาในระดับดี แต่ด้วยความกัลปัญหาหนี้ของยุโรปที่ส่งผลกระทบต่อแนวโน้มผลประกอบการไตรมาส 3 ทำให้การปรับตัวเพิ่มขึ้นของดัชนีมีจำกัด จึงแนะนำลดพอร์ตการลงทุน โดยเน้นลงทุนหุ้นรายตัว
ด้านบล.โกลเบล็ก มองว่า การปรับตัวลงของตลาดหุ้นเป็นจังหวะเข้าซื้อเก็งกำไร โดยตลาดรอการประกาศผลประกอบการกลุ่มธนาคาร รวมทั้งผลการพิจารณาของศาลปกครองว่าการประมูล 3G จะดำเนินต่อไปได้หรือไม่ หลังนักวิชาการยื่นคัดค้าน จึงยังเล่นเก็งกำไรในหุ้นกลุ่มสื่อสารได้ ได้แก่ ADVANC DTACและ TRUE
สำหรับแนวโน้มภาคบ่ายมองแนวรับของดัชนีอยู่ที่ 1,300 จุด ส่วนแนวรับ 1,284 จุด
หลักทรัพย์ 5อันดับแรกที่มีมูลค่าการซื้อขายสูงสุด ได้แก่VGI   มูลค่าการซื้อขาย 597.63 ล้านบาท  ปิดที่ 59.25  บาท ไม่เปลี่ยนแปลงINTUCH  มูลค่าการซื้อขาย  532.69  ล้านบาท  ปิดที่  62.50  บาท ลดลง 1.00  บาท หรือ -1.57%ADVANC  มูลค่าการซื้อขาย  514.62  ล้านบาท  ปิดที่ 200 บาท ลดลง 2 บาท หรือ -0.99%CPF   มูลค่าการซื้อขาย  332.68  ล้านบาท  ปิดที่ 34.50 บาท ไม่เปลี่ยนแปลงCPALL   มูลค่าการซื้อขาย  322.04  ล้านบาท  ปิดที่ 39  บาท ลดลง 0.25 บาท หรือ -0.64%